b"\n_START_ARTICLE_\nTorre de l'Aldea\n_START_SECTION_\nDescripci\xc3\xb3\n_START_PARAGRAPH_\n\xc3\x89s una torre quadrangular de planta atalussada, que conserva merlets i algunes espitlleres. La porta d'acc\xc3\xa9s \xc3\xa9s arquejada amb dovelles de pedra tallada i la resta de la torre t\xc3\xa9 l'aparell de pedra irregular._NEWLINE_\xc3\x89s a tocar de l'esgl\xc3\xa9sia de Santa Maria.\n_START_SECTION_\nHist\xc3\xb2ria\n_START_PARAGRAPH_\nLa proximitat amb l'esgl\xc3\xa9sia va fer que la torre es fes popular. El 1914 el mal estat la tenia amena\xc3\xa7ada de ru\xc3\xafna. Fou enderrocada l'any 1936 i despr\xc3\xa9s es reedific\xc3\xa0. La part baixa de l'obra continua essent l'original. Sobre la porta d'arc de mig punt, les diverses l\xc3\xa0pides encastades ens informen sobre el domini de Tortosa i sobre alguns moments importants de la fortificaci\xc3\xb3. El moment en qu\xc3\xa8 es va projectar aixecar la torre est\xc3\xa0 enregistrat a un document de Felip II el 1575."